CELEX: 32016R2244
Language: ro
Date: 2016-12-13 00:00:00
Title: Regulamentul de punere în aplicare (UE) 2016/2244 al Comisiei din 13 decembrie 2016 de modificare a Regulamentului (CE) nr. 1979/2006 în ceea ce privește contingentul tarifar de import pentru conservele de ciuperci originare din China

14.12.2016   
            
            
               RO
            
            
               Jurnalul Oficial al Uniunii Europene
            
            
               L 339/4
            
         REGULAMENTUL DE PUNERE ÎN APLICARE (UE) 2016/2244 AL COMISIEI
   din 13 decembrie 2016
   de modificare a Regulamentului (CE) nr. 1979/2006 în ceea ce privește contingentul tarifar de import pentru conservele de ciuperci originare din China
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 litera (a),
   întrucât:
   
               (1)
            
            
               Regulamentul (CE) nr. 1979/2006 al Comisiei (2) prevede deschiderea contingentelor tarifare pentru conservele de ciuperci din genul Agaricus care se încadrează la codurile NC 0711 51 00, 2003 10 20 și 2003 10 30 (denumite în continuare „conserve de ciuperci”), importate din țări terțe, precum și modul de gestionare a acestora.
            
         
               (2)
            
            
               Acordul sub forma unui schimb de scrisori dintre Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană, aprobat prin Decizia (UE) 2016/243 a Consiliului (3), prevede o majorare cu 650 de tone (greutate netă după scurgere) a contingentului tarifar al Uniunii pentru conservele de ciuperci originare din China.
            
         
               (3)
            
            
               Majorarea contingentului tarifar ar trebui să se reflecte în anexa I la Regulamentul (CE) nr. 1979/2006.
            
         
               (4)
            
            
               Prin urmare, Regulamentul (CE) nr. 1979/2006 ar trebui modificat în consecință.
            
         
               (5)
            
            
               Acordul dintre Uniunea Europeană și Republica Populară Chineză a fost aprobat de Consiliu la 18 octombrie 2016 (4). În conformitate cu articolul 8 alineatul (1) din Regulamentul (CE) nr. 1979/2006, importatorii trebuie să își depună cererile de licențe în cursul primelor cinci zile lucrătoare ale lunii ianuarie. Prin urmare, este necesar ca prezentul regulament să se aplice începând cu 1 ianuarie 2017.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 1979/2006
   Anexa I la Regulamentul (CE) nr. 1979/2006 se înlocuiește cu textul din anexa la prezentul regulament.
   Articolul 2
   Intrare în vigoare și aplicare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1979/2006 al Comisiei din 22 decembrie 2006 privind deschiderea și gestionarea contingentelor tarifare pentru conservele de ciuperci importate din țări terțe (JO L 368, 23.12.2006, p. 91).
   
      (3)  Decizia (UE) 2016/243 a Consiliului din 12 februarie 2016 de semnare, în numele Uniunii Europene, a Acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană (JO L 45, 20.2.2016, p. 12).
   
      (4)  Decizia (UE) 2016/1885 a Consiliului din 18 octombrie 2016 privind încheierea acordului sub forma unui schimb de scrisori între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană (JO L 291, 26.10.2016, p. 7).
   
      ANEXĂ
      
         
            „ANEXA I
            Volum, număr de ordine și perioadă de aplicare a contingentelor tarifare prevăzute la articolul 1 alineatul (1), în tone (greutate netă după scurgere)
            
                        Țară de origine
                     
                     
                        Număr de ordine
                     
                     
                        1 ianuarie-31 decembrie ale fiecărui an
                     
                  
                        China
                     
                     
                        Importatori tradiționali: 09.4157
                     
                     
                        30 400 
                     
                  
                        Importatori noi: 09.4193
                     
                  
                        Alte țări terțe
                     
                     
                        Importatori tradiționali: 09.4158
                     
                     
                        5 030 ”
                     
                  
                        Importatori noi: 09.4194